|  |
| --- |
|  |
| Historija Španije  |
| Prahistorija Iberijskog poluotoka |
| Španija u antičko doba |
| Španija i Rimljani |
| Španija u srednjem vijeku |
| - Vizigotska Španija |
| - Svevsko kraljevstvo |
| - Spanija |
| - al-Andalus |
| - Rekonkvista |
| Špansko kraljevstvo |
| - Habsburška Španija |
| - Španija u doba prosvjetiteljstva |
| Restauracija apsolutizma u Španiji |
| Prva španska republika |
| Restauracija burbonske Španije |
| Druga španska republika |
| Španski građanski rat |
| Španija pod Frankom |
| Španska tranzicija |
| Moderna Španija |

**Druga Španska Republika** ili **Druga Španjolska Republika** je razdoblje republikanskog uređenja vladavine u španskoj historiji između 14. 4. 1931. kada je proglašena, a kralj Alfons XIII. napustio zemlju, i 1. 4. 1939. kada su se predale posljednje vladine republikanske snage Francovim nacionalistima i time označile kraj Španskog građanskog rata.

Historija
---------

Španska Republika osnovana je 14. 4. 1931. godine, nakon poraza kralja Alfonsa XIII na lokalnim izborima i njegove abdikacije. Nakon izgona kralja iz države, formirana je privremena vlada na čelu sa Nicetom Alcalá-Zamorom koja je trajala do 9. 12. 1931. kada je proglašen novi ustav. U Španiji je na vlasti tada bila republikansko-socijalistička partija Manuela Azañe.

Prvi predsjednik Republike bio je N. Alcalá-Zamora (1931–1936). Na izborima 1933. godine pobijedio je radikal Alejandro Lerroux, koji je povukao većinu republikanskih reformi. Dolaskom radikala na vlast, buknuli su ustanci socijalista i anarhista u Asturiji i Kataloniji u oktobru 1934. godine.

Na izborima u januaru 1936. godine, na vlast je došao Narodni front, koaliciona vlada socijalista, komunista i lijevih republikanaca. Novi predsjednik Republike postao je Manuel Azanja. Narednih mjeseci pojačali su se sukobi između desnih i lijevih snaga. Sukobi su bili sve intenzivniji, sve do 17. 7. 1936. godine, kada su se trupe, predvođene generalom Franciscom Francom, u Španskom Maroku pobunile protiv Republike.

### Španski građanski rat

*Glavni članak: Španski građanski rat*
General Franko je 17. 7. 1936. godine pokrenuo napad španske vojske u Africi na Špansku Republiku. Glavni sponzori Frankove vojske bile su Musolinijeva Italija i Hitlerova Njemačka, dok su republikanci primali pomoć od Meksika, Sovjetskog Saveza i od dobrovoljaca u Internacionalnim brigadama. Od 1937. godine, pobunjenici su uglavnom pobjeđivali, a republikanci su se uglavnom povlačili. Republika je pala 1. 4. 1939. gofine, ulaskom trupa generala Franka u Madrid.

Vlada u egzilu
--------------

Nakon poraza Republike, formirana je Vlada u egzilu Druge Španske Republike. Imala je ambasadu u gradu Meksiku do 1976. godine, a formalno je raspuštena naredne godine.

Predsjednici Republike
----------------------

* **Niceto Alcalá-Zamora** - predsjednik 1931. - 1936.
* **Manuel Azaña** - predsjednik 1936. - 1939.

Povezano
--------

* Crveni teror u Španjolskoj

Izvori
------

1. 1 2  „The Spanish Civil War - Imperial War Museum". Arhivirano iz originala na datum 2011-06-09. Pristupljeno 2013-09-11.
2. ↑  Javier Rubio, *Los reconocimientos diplomáticos del Gobierno de la República española en el exilio*[*mrtav link*]

Vanjske veze
------------

***Druga Španska Republika*** na Wikimedijinoj ostavi